Efterretninger fra Adresse-Contoiret i Bergen, 1790-10-23
Forerindringen viser paa det korteste Kaffedrikkens hidindtil gjorte Lykke, først i Østerlandenne, derefter i Frankerige og de øvrige Lande, hvor den siges bestandig at have triumpheret over sine Modstandere. S. 6. Opregnes alle de Sædearter, hvormed man har gjort Forsøg, enten for at afskaffe den virkelige Kaffe, eller i det mindste for at forringe dens brugte Mængde, af disse har Rugen, længst ført Krig med Kaffeen, men maatte om sider vige Valpladsen. S. 7. Saaledes har Kaffeen bestandig seiret, indtil i Aaret 1789, da den i Cichorie roden fik et Stød, som næsten syntes at true den med Undergang. Mange tusinde Pund ere forskrevne fra Tydskland, hvorved baade de Handlende, og Fattige, som engang ere vante til Kaffeen, fandt sig vel. Dog er dens Jndførsel nu, siden den 17 Febr. 1790, forbudt at indføres til Kiøbenhavn, røstet eller malet, og saadant skal have givet Anledning til nærværende Afhandling. S. 13 Handles om Cichoriens bedste Fremavl, Udsaaning, Lugning og Opgravning. Her fortælles først, at heele Agre ere i det Brunsvigske blevne besaaete med Cichoriefrøe, og at Privilegier ere meddeelte paa at sælge røstet og malet Cichorierod, hvorfra ogsaa Forf. mener, at den hos os forbrugte er kommen, som ellers sælges i Hannover og Lybek. S. 20 angiver Cichoriens Brug og Nytte i Huusholdningen, Kiøkkenet og Stalden, Først vises, hvorledes Rødderne bedst bevares Vinteren over; dernæst, hvorledes og paa hvor mange Maader de kunne bruges i Huusholdningen, og tilsidst hvorledes Bladene kunne med Fordeel benyttes til Qvæget."S. 22 vises Cichorien, som en Sundhedsurt, eller dens medicinske Nytte. Adskillige Lægers, som Rødders og Constantini, Erfaringer anføres i denne Henseende. Unægteligt er det, at denne, saavel som de fleste Syngenesister, formedelst den indeholdte Melk, der er sæbeagtig, opløse de seie Vædsker, og paa en mild Maade aabne Kiertlernes Forstoppelser, ved hvilken Kraft de kunne vise sig nyttige i mange Sygdomme. S. 26 anføres Cichoriens Brug til Kaffe, og dens Tilberedelse dertil. Den hele Behandling læses her udførligen, hvorledes og naar Roden skal opgraves, vadskes, skrabes, skiæres, vindtørres, med videre, hvilket alt maa eftersees og læres af Bogen selv. - Uagtet denne Rod fordrer megen Umage for at tilberedes, lønner det dog Umagen; thi, siger Forfatteren, Entrepreneurerne for Cichoriefabriken i Berlin have ved en Beregning viist, at Fordeelene ved Cichorieavlen er meer end dobbelt saa stor, som den, der vindes ved Tobaksavlen, og de betale dog kun 1 Rdlr. for 100 Pd. Rødder. S. 38. Her giøres Beregning paa, at Staten sparer en Million Rdlr. aarligen, naar ikkun Halvparten af de Bønner bleve herefter indførte, som forhen ere indkomne til Fortæring: og efter denne Beregning siger Forfatteren, vil vel ingen fraraade Cichorie-Caffeens Brug, eller tilraade dens Forbud, uden det skulle være saadanne egennyttige og interesserede Caffehandlere og Upatrioter, som ikke bryder sig om andres Tab, naar de kunne forøge og betrygge sin egen Vinding. - Til Slutning anføres en Beregning over den Fordeel og Besparelse, som Cichorie Caffedrikkens Jndførsel i de kongelige Preussiske Lande har foraarsaget, for at bestyrke det, som i det foregaaende er sagt om vore Riger, Endelig anføres S. 44 Adskillige efter samlede Anmærkninger, vedkommende Cichorierodens Avl og Brug til Caffe, hvilket af dem, som ville anlægge Plantager, og bruge, Cichorieroden, maa læses i Bogen selv.